Diari Oficial de la Generalitat Valenciana


Sumari del DOGV 6970, del 21-02-2013 (2013/1803)

Subhasta de béns immobles a Aldaia.
-----------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1803


Organisme emissor
:   Notaria de Manuel González-Lliberós Casanova

Tipus de document
:   Subhasta

Subhasta de béns immobles a Aldaia. [2013/1803]  
Manuel González-Lliberós Casanova, notari del Col·legi de València, amb residència a Aldaia, faig saber:   
  
Que en la meua notaria, situada a Aldaia (València), carrer de Miquel Grau, 1, B, cantonada amb la plaça d'Europa, es tramita una venda extrajudicial, d'acord amb l'article 129 de la Llei Hipotecària, en què és aplicable l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recursos, de les finques hipotecades següents:  
  
1. Urbana. Número cent vint-i-set. Vivenda àtic dúplex en plantes altes quinta i sexta de la casa número set del carrer de Ferrer i Pastor, d'Aldaia, porta assenyalada amb la lletra M en la quinta planta del portal quatre. Disposa de dos terrasses trepitjables de quinze metres seixanta-nou decímetres quadrats de superfície total, d'ús exclusiu d'esta, i té una superfície útil de huitanta-cinc metres setanta decímetres quadrats, construïda amb elements comuns de cent tretze metres cinquanta-nou decímetres quadrats.  
Quota de participació: 1,698 per cent.  
Registre. En el Registre de la Propietat d'Aldaia, al tom 2857, llibre 482, foli 121, finca 22328.  
  
2. Urbana. Número vint-i-u. Plaça d'aparcament situada en planta de soterrani, assenyalada amb el número vint-i-u. Té una superfície útil d'onze metres noranta-quatre decímetres quadrats, construïda amb elements comuns de vint-i-huit metres noranta-un decímetres quadrats.   
  
Quota de participació: 0,259 per cent.  
Registre. En el Registre de la Propietat d'Aldaia, al tom 2937, llibre 520 d'Aldaia, foli 60, finca 22484.  
  
3. Urbana. Número setanta-dos. Traster situat en planta baixa, assenyalat amb el número vint. Té una superfície útil de cinc metres trenta-nou decímetres quadrats, construïda amb elements comuns de sis metres setanta-dos decímetres quadrats.  
Quota de participació: 0,060 per cent.  
Registre. En el Registre de la Propietat d'Aldaia, al tom 2740, llibre 416 d'Aldaia, foli 108, finca 22551.  
  
Formen part les finques descrites de l'edifici situat a Aldaia, amb façana principal al carrer de vianants de Ferrer i Pastor, números u, tres, cinc i set de policia urbana.  
  
És procedent la subhasta de les finques i, per tant, se'n fan saber les condicions:  
1. Tindrà lloc en la meua notaria una única subhasta el dia 11 d'abril de 2013, a les 10.00 hores, amb el tipus base de cent seixanta-dos mil cinc-cents trenta-huit euros i vint cèntims (162.538,20 €) per a la vivenda registral 22065; dotze mil tres-cents onze euros i noranta cèntims (12.311,90 €) per a la plaça d'aparcament, registral 22261; i dos mil huit-cents seixanta-un euros i huitanta-cinc cèntims (2.861,85 €) per al traster, registral 22255. En total, cent setanta-set mil set-cents onze euros i noranta-cinc cèntims (177.711,95 €), que es pacta en l'escriptura de préstec hipotecari d'on prové. No obstant això, si es presentaren postures per un import igual o superior al 70 per cent del valor pel qual ixen els béns, s'entendran adjudicades les finques a qui faça la millor postura.  
  
2. Quan la millor postura presentada siga inferior al 70 per cent del tipus assenyalat per a la subhasta, el deutor podrà presentar, en el termini de 10 dies, un tercer que millore la postura oferint una quantitat superior al 70 per cent del valor de taxació o que encara que siga inferior a este import resulte prou per a aconseguir la satisfacció completa del dret de l'executant.  
3. Transcorregut el termini expressat sense que el deutor del bé realitze el que preveu el paràgraf anterior, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació.  
4. Si el creditor no fa ús de la facultat mencionada s'entendrà adjudicada la finca a qui haja fet la millor postura, sempre que la quantitat que haja oferit supere el 50 per cent del valor de taxació o, si és inferior, que cobrisca, almenys, la quantitat reclamada per tots els conceptes.  
  
5. Si en l'acte de la subhasta no hi ha cap postor, el creditor pòdrà, en el termini de 20 dies, demanar l'adjudicació per un import igual o superior al 60 per cent del valor de taxació.  
6. Si el creditor no fa ús de la facultat a què es referix el paràgraf anterior, caldrà ajustar-se al que preveu l'article 236.n del Reglament Hipotecari.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres, de 09.30 a 13.30 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar en la notaria, prèviament a la subhasta, una quantitat equivalent al 30 per cent del tipus que corresponga a la subhasta per mitjà de xec bancari a nom del notari.  
Podran fer-se postures per escrit en plec tancat, adjuntant-hi el xec del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se cedint a un tercer.  
  
  
Aldaia, 13 de febrer de 2013.- El notari: Manuel González-Lliberós Casanova.